****

**Nr. SEB/2/10**

Ambasada Republicii Sudan din Bucureşti transmite complimente Camerelor Judeţene de Comerţ, Industrie şi Agricultură şi are onoarea de a le informa despre acordul Camerei de Comerţ şi Industrie a României de a susţine misiunea diplomatică privind organizarea **Forumului Economic Sudan-România în luna martie 2018** (perioada exactă va fi comunicată mai târziu). Rugăm camerele de comerţ, industrie şi agricultură să transmită această informaţie companiilor publice şi private din judeţele lor în vederea participării la acest forum şi să ne informeze despre companiile care sunt interesate să participe la forum. Am dori ca aceste informaţii să fie mediatizate în rândul cercurilor de afaceri publice, private şi de investiţii din România. Menţionăm faptul că există multe companii publice şi private şi oameni de afaceri din Sudan interesaţi să participe la acest forum economic bilateral menit să stimuleze şi să dezvolte în continuare relaţiile tradiţionale de cooperare bilaterală dintre Republica Sudan şi România.

Companiile publice şi private sudaneze sunt interesate de următoarele domenii / sectoare:

- Petrol şi gaze

- Industria chimică

- Electricitate

- Energie regenerabilă

- Filtrarea apei

- Depozitarea şi forarea apei

- Construcţii

- Diverse sectoare industriale

- Piese de schimb

- Căi ferate

- Mobilă

- Import / Export de cereale

- Fructe şi legume

În aşteptarea răspunsului Camerelor, Ambasada Republicii Sudan din Bucureşti se prevalează de această ocazie pentru a reînnoi asigurările celei mai înalte consideraţii.

**Bucureşti, 13 decembrie 2017**